Courteney Coxová

Životopis

Courteney sa narodila v Birminghame v štáte Alabama. Je dcérou obchodníka Richarda Lewisa Coxa a Courteney Copeland. Má dve staršie sestry menom Virginia a Dorothy a staršieho brata Richarda Jr. Študovala na l Mountain Brook High School, neskôr študovala architektúru na  Mount Vernon College vo Washingtone, D.C ktorú neukončila, namiesto toho sa rozhodla odcestovať do New Yorku a začať s kariérou modelky a herečky.

Kariéra

Jej kariéra sa rozbehla v roku 1984, keď bola spomedzi 500 adeptiek obsadená do videoklipu Brucea Springsteena, "Dancing in the Dark" v ktorom očarila milióny divákov po celkom svete. Objavila sa v niekoľkých reklamách ako príklad pre Noxzema, Maybelline či Tampax. Tiež účinkovala v niekoľkých seriáloch ako napríklad Family Ties (1982), Murder, She Wrote (1984) či iných.
V roku 1994 sa objavila v komédií Ace Ventura: Pet Detective kde hrala po boku komika Jima Carreyho. V rovnaký rok dostala ponuku od režiséra sitcomu Friends, na úlohu Rachel Green, ktorú odmietla a chcela hrať radšej postavu Monicy, do ktorej ju aj obsadili. Postava Monicy Geller sa stala jej najznámejšou a najslávnejšou úlohou, počas celých 10 sérií (natáčanie sa skončilo v roku 2004). Podľa Guinessovej knihy rekordov (2005) je Courteney spoločne s jej hereckými kolegyňami zo seriálu (Jennifer Aniston a Lisa Kudrow) sa stali najlepšie platenými televíznymi herečkami všetkých čias (750 000 dolárov za epizódu). 
V roku 1996 bola obsadená ako reportérka Gale Weathers vo filme Scream, rovnako aj v druhej a tretej časti. Počas natáčania sa Courteney spoznala so svojim budúcim manželom Davidom Arquetteom. Nakoniec si úlohu Gale zopakovala aj po štvrtý krát, a to v roku 2011, vo Scream 4.
Po skončení seriálu Friends (2004), dostala ponuku hrať v seriály Desperate Housewives (2004) kde mala hrať postavu Susan Mayer. Courteney túto ponuku odmietla kvôli tehotenstvu a nahradila ju herečka Teri Hatcher. 
V roku 2004 si zahrala v dráme November, o rok neskôr sa objavila po boku Adama Sandlera v komédií The Longest Yard. 
V roku 2007 si znovu zopakovala postavu bulvárnej novinárky, tento krát však v seriály Dirt, ktorý spoločne režírovala aj s jej manželom Davidom. Seriál bol však zrušený krátko po druhej sérií. V júli 2008 bolo oznámené prostredníctvom Entertaiment Weekly že Courteney prijala úlohu troch epizódach seriálu Scrubs. 
V roku 2009 si zahrala hlavnú postavu v seriály Cougar Town, kde jej postava má už okolo 40 rokov a našla si mladšieho priateľa s ktorým zažíva komické situácie. Jedná sa o seriál, ktorý mal veľký úspech a od skončenia seriálu Friends, ide aj o jeden z úspešných seriálov na ktorých Courteney pracovala. V tretej sérií mala možnosť režírovať dve z pätnástich epizód. Seriál sa prestal natáčať v roku 2015. Objavila sa tiež v seriály Web Therapy v ktorom hrá hlavnú postavu jej herecká kolegyňa zo seriálu Friends, Lisa Kudrow. 
V júni 2012 režírovala televízny film Talhotblond v ktorom si tiež zahrala menšiu rolu. V roku 2016 potvrdila svoju účasť na filme Mothers and Daughters, kde hrá po boku herečiek ako Sharon Stone, Susan Sarandon, Selma Blair či Christina Ricci. 
Od roku 2019 uvádza televíznu reláciu 9 Months with Courteney Cox, ktorá hovorí o tom, ako rôzne americké páry prežívajú obdobie tehotenstva a tiež poukazuje na rôzne chvíle a momenty matky pred narodením dieťaťa.

Osobný život

V roku 1989 sa spoznala s hercom Michaelom Keatonom s ktorým chodila päť a pol roka. Počas natáčania filmu Scream, sa Courteney spoznala s Davidom Arquetteom. Spoločne začali chodiť počas natáčania druhej časti a krátko pred začatím natáčania tretej časti sa zosobášili dňa 12. júna 1999 v Grace Catedhral v San Francsiscu. Majú spolu dcéru Coco, ktorá sa narodila v júni 2004. Courteney priznala, že šesť mesiacov po pôrode trpela popôrodnou depresiou, tiež niekoľko krát pred pôrodom Coco niekoľko krát otehotnela ale potratila, preto jej tehotenstvo spoločne s jej manželom Davidom tajili. Krstnou matkou malej Coco je herečka Jennifer Aniston, ktorá je najlepšou priateľkou Courteney. Tiež spoločne s jej manželom je riaditeľkou produkcie Coquette Productions, ktorá sa podieľa na niekoľkých filmoch, dokonca v niektorých hrala samotná Courteney alebo jej manžel. 
Dňa 11. októbra 2011 bolo potvrdené, že Courteney a David spolu už nežijú, v roku 2012 požiadal David o rozvod, ktorý sa uskutočnil v máji 2013. 
V júni 2014 potvrdila svoj vzťah na sociálnej sieti Twitter so spevákom zo skupiny Snow Patrol, Johnnym McDaidom. K otázkam ohľadom svadby je Courteney skeptická, skôr sa vyjadruje že je vydatá v srdci.